janaasada sheekhu waxay soo nooleysay dareenkii walaalnimada islaamka oo ay si fiican u muujisay,maxaa yeelay waxaa janaasada sheekha ka soo qayb galay dhammaanba qaybihii iyo qabaa’ilkii bulshada soomaaliyeed ka koobneyd, sidoo kale waxaa ka soo qayb galay itijaahaadkii islaamiga ahaa in badan oo ka mid ah,arrintasina waxay sii adkeyneysaa in xidhiidhka ku qotoma walaalnimada islaamka uu yahay mid ku lammaansan iimaanka oo aan suuleyneyn ama sal guureynin ilaa iimaanku baabo’o.
